
注讬专讜讘讬谉 住讟 注"讘 - 驻讬专讜砖 砖讟讬讬谞讝诇抓

注讚 讚讛讜讬 [砖讬讛讬讛] 诪讜诪专 诇注讘讜讚讛 讝专讛, 讜讻诇 注讜讚 讗讬谞谞讜 注讜讘讚 注讘讜讚讛 讝专讛 讗讬谞谞讜 谞讞砖讚 诇讻讜诇 诪砖讜诐 注讘讬专讛 讗讞转 砖注讜讘专.


讗诪专 专讘 谞讞诪谉 讘专 讬爪讞拽: 诇讗 谞讗诪专讜 讚讘专讬 专讘 讛讜谞讗 诇注谞讬谉 讛讙讚专转讜 讛讻诇诇讬转 砖诇 诪讜诪专 讗诇讗 诇注谞讬谉 诇讬转谉 专砖讜转 讜诇讘讟诇 专砖讜转 讘讚讬谞讬 注讬专讜讘讬谉. 讜讻讚转谞讬讗 [讜讻驻讬 砖砖谞讬谞讜 讘转讜住驻转讗]: 讬砖专讗诇 诪讜诪专, 讗诐 讛讬讛 诪砖诪专 砖讘转讜 讘砖讜拽, 讻诇讜诪专 讘驻专讛住讬讗 鈥� 讛专讬 讛讜讗 诪讘讟诇 专砖讜转 讻讬砖专讗诇 讻砖专. 讜讗讬诇讜 讝讛 砖讗讬谞讜 诪砖诪专 砖讘转讜 讘砖讜拽 鈥� 讗讬谞讜 诪讘讟诇 专砖讜转, 砖砖讜讘 讗讬谞讜 谞讞砖讘 诇注谞讬谉 讝讛 讻讬砖专讗诇.


诪驻谞讬 砖讗诪专讜: 讬砖专讗诇 谞讜讟诇 专砖讜转 讜谞讜转谉 专砖讜转 注诇 讬讚讬 讘讬讟讜诇 讜讗诪讬专讛 讘诇讘讚. 讜讘讙讜讬 讗讬谞讜 讻谉, 砖讗讬谞讜 讬讻讜诇 诇讛注讘讬专 讜诇讘讟诇 专砖讜转 注讚 砖讬砖讻讬专 诪诪砖. 讻讬爪讚? 讗讜诪专 诇讜 讛讬砖专讗诇 诇讞讘讬专讜: 专砖讜转讬 拽谞讜讬讛 诇讱 讗讜 专砖讜转讬 诪讘讜讟诇转 诇讱 鈥� 讛专讬 拽谞讛 专砖讜转, 讜讗讬谉 爪专讬讱 诇讝讻讜转 讘拽谞讬谉 住讜讚专.


专讘 讗砖讬 讗诪专: 讚讘专讬 专讘 讛讜谞讗 诇讻诇 注谞讬谉 谞讗诪专讜, 讜讗诐 转砖讗诇 诇驻讬 诪讬 驻住拽 专讘 讛讜谞讗, 讛专讬 讝讛 讻砖讬讟转 讛讗讬 [讝讛] 讛转谞讗 讛讜讗, 讚讞诪讬专讗 注诇讬讛 [砖讞诪讜专讛 注诇讬讜, 讘注讬谞讬讜] 砖讘转 讻注讘讜讚讛 讝专讛, 讜诇讻谉 讛诪讞诇诇 砖讘转 讛专讬 讗祝 讛讜讗 讻讙讜讬 讜讗讬谞讜 讬讻讜诇 诇讘讟诇 专砖讜转讜.


讻讚转谞讬讗 [讻驻讬 砖砖谞讬谞讜 讘讘专讬讬转讗] 注诇 讛讻转讜讘: "讚讘专 讗诇 讘谞讬 讬砖专讗诇 讜讗诪专转 讗诇讬讛诐 讗讚诐 讻讬 讬拽专讬讘 诪讻诐 拽专讘谉 诇讛' 诪谉 讛讘讛诪讛 诪谉 讛讘拽专 讜诪谉 讛爪讗谉 转拽专讬讘讜 讗转 拽专讘谞讻诐" (讜讬拽专讗 讗, 讘-讙), 讜诇诪讚谞讜: "诪讻诐" 鈥� 诇诪注讟 砖诇讗 讻讜诇讻诐 诪拽专讬讘讬诐, 驻专讟 诇诪讜诪专. "诪讻诐" 鈥� 讛讚讙砖讛 讛讬讗, 讜讻讜讜谞转讜 诇讜诪专: 讘讻诐 讘讬谉 讘谞讬 讬砖专讗诇 讞诇拽转讬 讘讬谉 诪拽讬讬诪讬 讛转讜专讛 讛专讗讜讬讬诐 诇讛讘讬讗 拽专讘谉, 讜讘讬谉 讗诇讜 砖讗讬谞诐 专讗讜讬讬诐, 讜诇讗 讘讗讜诪讜转. 砖讘讗讜诪讜转, 讙诐 诪讬 砖讗讬谞讜 诪拽讬讬诐 讗转 讛诪爪讜讜转 讛砖讬讬讻讜转 诇讜, 诪讜转专 诇讜 诇讛讘讬讗 拽专讘谉.


"诪谉 讛讘讛诪讛" 鈥� 谞讚专砖: 诇讛讘讬讗 (诇专讘讜转, 诇讛讜住讬祝) 讘谞讬 讗讚诐 讛讚讜诪讬谉 诇讘讛诪讛 讘讝诇讝讜诇诐 讘诪讛 砖爪专讬讱 讗讚诐 诇注砖讜转, 讻诇讜诪专 讛专砖注讬诐, 讜诇诇诪讚谞讜 砖讗祝 讛诐 诪拽专讬讘讬诐 拽专讘谞讜转. 诪讻讗谉 讗诪专讜 讞讻诪讬诐 : 诪拽讘诇讬谉 拽专讘谞讜转 谞讚讘讛 诪驻讜砖注讬 讬砖专讗诇, 讻讚讬 砖讬讞讝专讜 讘转砖讜讘讛. 讞讜抓 诪谉 讛诪讜诪专, 讜讛诪谞住讱 讬讬谉 诇注讘讜讚讛 讝专讛, 讜讛诪讞诇诇 砖讘转讜转 讘驻专讛住讬讗, 砖诪讛诐 讗讬谉 诪拽讘诇讬诐 拽专讘谞讜转 注讚 砖讬讞讝专讜 讘转砖讜讘讛 砖诇诪讛.


讜转讜讛讬诐: 讛讗 讙讜驻讗 拽砖讬讗 [讛专讬 讛讬讗 注爪诪讛, 讘专讬讬转讗 讝讜, 拽砖讛]: 讗诪专转 讘转讞讬诇讛, "诪讻诐" 鈥� 讜诇讗 讻讜诇讻诐, 诇讛讜爪讬讗 讗转 讛诪讜诪专. 讜讛讚专 转谞讬 [讜讞讝专 讜砖谞讛]: 诪拽讘诇讬谉 拽专讘谞讜转 诪驻讜砖注讬 讬砖专讗诇! 讜诪砖讬讘讬诐: 讛讗 诇讗 拽砖讬讗 [讝讛 讗讬谞讜 拽砖讛], 讜讬砖 诇驻专砖 讻讱: 专讬砖讗 [讘转讞讬诇讛] 鈥� 诪讚讜讘专 讘诪讜诪专 诇讻诇 讛转讜专讛 讻讜诇讛, 砖讗讬谉 诪拽讘诇讬诐 拽专讘谞讜转讬讜, 诪爪讬注转讗 [讛讗诪爪注] 拽讟注 讝讛 砖讛讝讻专谞讜 鈥� 讘诪讜诪专 诇讚讘专 讗讞讚 讘诇讘讚.


讜诪拽砖讬诐: 讗诐 讻谉 讗讬诪讗 住讬驻讗 [讗诪讜专 讗转 住讜祝 讛诪砖谞讛] 砖谞讗诪专 讘讛: 讞讜抓 诪谉 讛诪讜诪专 讜讛诪谞住讱 讬讬谉. 讛讗讬 诪讜诪专, 讛讬讻讬 讚诪讬 [诪讜诪专 讝讛, 讻讬爪讚 讛讜讗 讘讚讬讜拽]? 讗讬 [讗诐] 诪讚讜讘专 讘诪讜诪专 诇讻诇 讛转讜专讛 鈥� 讛讬讬谞讜 专讬砖讗 [讛专讬 讝讛 诪讛 砖谞讗诪专 讘转讞讬诇讛]. 讗诇讗 讗讬 [讗诐] 诪讚讜讘专 讘诪讜诪专 诇讚讘专 讗讞讚, 拽砖讬讗 诪爪讬注转讗 [拽砖讛 讛讗诪爪注], 砖谞讗诪专 讘讜 砖诪诪讜诪专 讻讝讛 诪拽讘诇讬诐 拽专讘谞讜转.


讗诇讗 诇讗讜 讛讻讬 拽讗诪专 [讛讗诐 诇讗 讻讱 讛转讻讜讜谉 诇讜诪专]: 讞讜抓 诪谉 讛诪讜诪专 诇谞住讱 讜诇讞诇诇 砖讘转讜转 讘驻专讛住讬讗 砖驻住讜诇 讻诪讜诪专 诇讻诇 讛转讜专讛 讻讜诇讛. 讗诇诪讗 [诪讻讗谉 谞住讬拽] 讻讬 注讘讜讚讛 讝专讛 讜砖讘转 讻讬 讛讚讚讬 谞讬谞讛讜 [讝讛 讻诪讜 讝讛 讛诐], 诪砖诪注 砖讬砖 转谞讗 讛诪讞诪讬专 讘诪讞诇诇 砖讘转 讘驻专讛住讬讗 讻注讜讘讚 注讘讜讚讛 讝专讛. 讜诪住讻诪讬诐: 讗讻谉, 砖诪注 诪讬谞讛 [诇诪讚 诪诪谞讛] 砖讻谉 讛讜讗.


讗 诪砖谞讛 讗谞砖讬 讞爪专 砖砖讻讞 讗讞讚 诪讛谉 讜诇讗 注讬专讘 诪讘注讜讚 讬讜诐 注诐 讛讗讞专讬诐, 讜诇讻谉 讘讬讟诇 诇诪讞专 讗转 专砖讜转 讞爪讬专讜 诇讛诐 讜诇讗 讗转 专砖讜转 讘讬转讜 鈥� 讘讬转讜 讗住讜专 诪诇讛讻谞讬住 讜诪诇讛讜爪讬讗 讗诇 讛讞爪专 讜诪谉 讛讞爪专, 讙诐 诇讜 讜讙诐 诇讛诐. 讜讗讜诇诐 诪谉 讛讘转讬诐 砖诇讛诐 诪讜转专讬谉 诇讛讜爪讬讗 诇讞爪专 讜诇讛讻谞讬住 诇讘讬转 讙诐 诇讜 讜讙诐 诇讛诐. 谞转谞讜 诇讜 专砖讜转谉, 砖讘讟诇讜 专砖讜转诐 诇讙讘讬讜 鈥� 讛讜讗 诪讜转专, 讜讛谉 讗住讜专讬谉.


讛讬讜 砖谞讬诐 讘讬谉 讚专讬 讛讞爪专 砖砖讻讞讜 讜诇讗 注讬专讘讜, 讜讘讬讟诇讜 诇讛诐 讛讗讞专讬诐 讗转 专砖讜转诐 鈥� 讗讜住专讬谉 讝讛 注诇 讝讛. 砖讗讞讚 谞讜转谉 专砖讜转 讜谞讜讟诇 专砖讜转, 砖谞讬诐 专拽 谞讜转谞讬谉 专砖讜转 讜讗讬谉 谞讜讟诇讬谉 专砖讜转. 讜讻讬讜谉 砖诇讗 注讬专讘讜, 诇讗 讬转讻谉 砖砖讗专 讘谞讬 讛讞爪专 讬转谞讜 诇讛诐 专砖讜转. 讜讻讬讜谉 砖讬砖 砖谞讬诐 讛讗住讜专讬诐, 讗讜住专讬诐 讛诐 讝讛 注诇 讝讛.


讜讻谉 砖讗诇讛 讻诇诇讬转 讛讬讗: 诪讗讬诪转讬 谞讜转谞讬谉 (诪讘讟诇讬诐) 专砖讜转? 谞讞诇拽讜 讞讻诪讬诐 讘讚讘专, 讘讬转 砖诪讗讬 讗讜诪专讬诐: 诪讘注讜讚 讬讜诐, 讜讘讬转 讛诇诇 讗讜诪专讬诐: 诪砖讞砖讬讻讛. 讜注讜讚 讗诪专讜: 诪讬 砖谞转谉 (讘讬讟诇) 专砖讜转讜 讜讗讞专 讻讱 讞讝专 讜讛讜爪讬讗, 讘讬谉 砖注砖讛 讝讗转 讘砖讜讙讙 讜讘讬谉 讘诪讝讬讚 鈥� 讛专讬 讝讛 讗讜住专 注诇 讻诇 讘谞讬 讛讞爪专, 讜讘讬讟诇 讗转 诪转谉 讛专砖讜转, 讗诇讜 讚讘专讬 专' 诪讗讬专. 专' 讬讛讜讚讛 讗讜诪专: 讘诪讝讬讚 鈥� 讗讜住专, 讘砖讜讙讙 鈥� 讗讬谞讜 讗讜住专.


讘 讙诪专讗 诪转讞讬诇讛 诪讘专专讬诐 讗转 诇砖讜谉 讛诪砖谞讛. 谞讗诪专 砖"讘讬转讜 讗住讜专 诪诇讛讻谞讬住 讜诪诇讛讜爪讬讗" 讜谞讚讬讬拽: 讘讬转讜 讛讜讗 砖讗住讜专, 讛讗 [讛专讬] 讞诇拽讜 讛讬讞住讬 讘转讜讱 讞爪讬专讜 鈥� 砖专讬讗 [诪讜转专转] 诇砖讗专 讘谞讬 讛讞爪专.


讜谞讘专专 讛讬讻讬 讚诪讬 [讻讬爪讚 讘讚讬讜拽 讛讬讛 讛讚讘专]; 讗讬 讚讘讟讬诇 [讗诐 砖讘讬讟诇], 讘讬转讜 讗诪讗讬 [诪讚讜注] 讗住讜专. 讗讬 讚诇讗 讘讟讬诇 [讗诐 砖诇讗 讘讬讟诇], 讞爪讬专讜 讗诪讗讬 砖专讬讗 [诪讚讜注 诪讜转专转]? 讜诪砖讬讘讬诐: 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 讘诪拽专讛 诪讬讜讞讚 讻讙讜谉 砖讘讬讟诇 专砖讜转 讞爪讬专讜 诇讗讞专讬诐, 讜诇讗 讘讬讟诇 专砖讜转 讘讬转讜. 讜拽讗 住讘专讬 专讘谞谉 [讜住讘讜专讬诐 讞讻诪讬诐]: 讛诪讘讟诇 专砖讜转 讞爪讬专讜 鈥� 讗祝 注诇 驻讬 讻谉 专砖讜转 讘讬转讜 诇讗 讘讬讟诇, 砖诪爪讜讬 讚讚讬讬专 讗讬谞讬砖 [砖讚专 讗讚诐] 讘讘讬转 讘诇讗 讞爪专.


讜注讜讚 诪讘专专讬诐: 谞讗诪专 讻讬 "讜砖诇讛谉 诪讜转专 诇讜 讜诇讛谉", 讜砖讜讗诇讬诐: 诪讗讬 讟注诪讗 [诪讛 讛讟注诐] 诪讜转专 诇讜? 讜诪砖讬讘讬诐: 讚讛讜讬 [砖讛专讬讛讜] 讻讗讜专讞 诇讙讘讬讬讛讜 [诇讙讘讬讛诐] 讜讛讜讗 讟驻诇 诇讛诐, 讜诪讟诇讟诇 讘砖诇讛诐.


讙 讘诪砖谞讛 砖谞讬谞讜: 谞转谞讜 诇讜 专砖讜转谉, 讛讜讗 诪讜转专 讜讛谉 讗住讜专讬谉. 讜砖讜讗诇讬诐: 讜谞讛讜讬 讗讬谞讛讜 [讜砖讬讛讬讜 讛诐] 诪讘讟诇讬 讛专砖讜转 诇讙讘讬讛 [诇讙讘讬讜] 讻讬 [讻诪讜] 讗讜专讞讬谉 (讗讜专讞讬诐), 讜讬讟诇讟诇讜 讗祝 讛诐! 讜诪砖讬讘讬诐: 讞讚 [讗讞讚] 诇讙讘讬 讞诪砖讛 鈥� 讛讜讬 [讛专讬讛讜] 讗讜专讞 讜诪转拽讘诇 讛讚讘专 注诇 讛讚注转, 讗讘诇 讞诪砖讛 讜讬讜转专 诇讙讘讬 讞讚 [讗讞讚] 鈥� 诇讗 讛讜讬 [讗讬谞讜] 讗讜专讞, 讜讗讬谉 讝讜 讚专讱 讛注讜诇诐.


诪诇砖讜谉 讛诪砖谞讛 专讜爪讬诐 诇讛住讬拽 诪住拽谞讛 谞讜住驻转; 砖诪注 诪讬谞讛 [讛讗诐 诇讗 谞诇诪讚 诪讻讗谉] 诪住讚专 转讬讗讜专 讛讚讘专讬诐 讘诪砖谞讛, 讻讬 诪讘讟诇讬谉 讜讞讜讝专讬谉 讜诪讘讟诇讬谉. 砖拽讜讚诐 讛讜讗 诪讘讟诇 诇讛诐, 讜诪讜转专 诇讛诐 诇讛砖转诪砖, 讜讗讞专 讻讱 讛诐 讞讜讝专讬诐 讜诪讘讟诇讬诐 诇讜, 讜讗讝 诪讜转专 诇讜 讜诇讛诐 讗住讜专!


讜诪砖讬讘讬诐 砖讗讬谉 诇讛讜讻讬讞 诪讻讗谉, 讗诇讗 讛讻讬 拽讗诪专 [讻讱 谞讗诪专]: 谞转谞讜 诇讜 专砖讜转谉 诪注讬拽专讗 [诪转讞讬诇讛] 鈥�/span> 讛讜讗 诪讜转专 讜讛谉 讗住讜专讬谉, 砖讗讬谉 讝讛 讛诪砖讱 诇拽讟注 讛拽讜讚诐 讗诇讗 注谞讬谉 讘驻谞讬 注爪诪讜.


讚 砖谞讬谞讜 砖讗诐 讛讬讜 砖谞讬诐 讗讜住专讬谉 讝讛 注诇 讝讛. 讜诪拽砖讬诐: 驻砖讬讟讗 [驻砖讜讟] 讛讚讘专 讜诪讛 爪讜专讱 诇讛讜讚讬注谞讜? 讜诪砖讬讘讬诐: 诇讗 爪专讬讻讗 [谞爪专讻讛] 讗诇讗 讘诪拽专讛 砖诇讗讞专 砖讘讬讟诇讜 讛讗讞专讬诐 讗转 专砖讜转诐 诇砖谞讬诐 讗诇讜, 讛讚专 讞讚 诪讬谞讬讬讛讜 讜讘讟讬诇 诇讬讛 诇讞讘专讬讛 [讞讝专 讗讞讚 诪讛诐 讜讘讬讟诇 诇讜 诇讞讘讬专讜], 诪讛讜 讚转讬诪讗: 诇讬砖转专讬 [砖转讗诪专: 砖讬讛讗 诪讜转专], 拽讗 诪砖诪注 诇谉 [讛砖诪讬注 诇谞讜] 砖讻讬讜谉 讚讘注讬讚谞讗 讚讘讟讬诇 诇讗 讛讜讛 诇讬讛 砖专讬讜转讗 讘讛讗讬 [砖讘讝诪谉 砖讘讟诇 诇讗 讛讬讛 诇讜 讛讬转专 讘讗讜转讛] 讞爪专, 诇诪讘讟诇 诇讘讚, 砖讛专讬 讛专讗砖讜谞讬诐 讘讬讟诇讜讛 诇砖谞讬讛诐 讬讞讚, 讗诐 讻谉 讗祝 讛讜讗 讗讬谞讜 讬讻讜诇 诇讘讟诇, 讜讗讬谉 讘讬讟讜诇讜 诪讜注讬诇, 讜砖谞讬讛诐 讗住讜专讬诐.


讛 讘诪砖谞讛 诪讜住讘专: 砖讗讞讚 谞讜转谉 (诪讘讟诇) 专砖讜转. 讜砖讜讗诇讬诐: 讛讗 转讜 [讝讜 注讜讚] 诇诪讛 诇讬, 讛专讬 讗驻砖专 诇诇诪讜讚 讗转 讛讚讘专讬诐 诪诪讛 砖谞讗诪专 拽讜讚诐. 讻讬 讗讬 [讗诐] 诇注谞讬谉 谞讜转谉 专砖讜转 鈥� 讻讘专 转谞讬谞讗 [砖谞讬谞讜] 砖讗讞讚 诪讘讟诇 专砖讜转, 讗讬 [讗诐] 诇注谞讬谉 谞讜讟诇 鈥� 讻讘专 转谞讬谞讗 [砖谞讬谞讜], 讜诇砖诐 诪讛 讛讞讝专讛?


讜诪砖讬讘讬诐: 住讬驻讗 讗讬爪讟专讬讻讗 诇讬讛 [讛住讜祝 讛讜爪专讱 诇讜] 砖讬砖 讘讜 讞讬讚讜砖 注诇 讛谞讗诪专 拽讜讚诐, 讜讗谞讜 诇诪讚讬诐 讻讬 砖谞讬诐 谞讜转谞讬谉 (诪讘讟诇讬诐) 专砖讜转 砖讬讻讜诇讬诐 讛诐 诇注砖讜转 讝讗转. 讜砖讜讘 转讜讛讬诐: 讛讗 谞诪讬 驻砖讬讟讗 [讝讛 讙诐 讻谉 驻砖讜讟 讛讜讗] 砖讗祝 专讘讬诐 谞讜转谞讬诐 专砖讜转! 讜诪砖讬讘讬诐: 诪讛讜 讚转讬诪讗 [砖转讗诪专]

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).
image1.png
e 9T WNSE




